Diari Oficial de la Generalitat Valenciana


Sumari del DOGV 8958, del 23-11-2020 (2020/9868)

RESOLUCIÓ de 18 de novembre de 2020, del president de l'Institut Valencià de Cultura, de concessió d'ajudes a l'escriptura de guió d'obres audiovisuals en 2020.
----------------------------------------------------------------------------------------------------------------------------------------------------------------

### Dades del document

Número de DOGV
:   8958

Data del DOGV
:   23-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9868


Data del document
:   18-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de novembre de 2020, del president de l'Institut Valencià de Cultura, de concessió d'ajudes a l'escriptura de guió d'obres audiovisuals en 2020. [2020/9868]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 15 de juliol de 2020, del president de l'Institut Valencià de Cultura, per la qual es convoca la concessió d'ajudes a escriptura de guió d'obres audiovisuals l'any 2020 (DOGV 8860, 20.07.2020), en atenció als següents  
  
Antecedents de fet  
Primer. Mitjançant l'esmentada Resolució de 15 de juliol de 2020, es va convocar la concessió d'ajudes a escriptura de guió d'obres audiovisuals l'any 2020, d'acord amb el que es preveu en l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
Segon. De conformitat amb el que s'estableix en l'apartat primer de l'apartat tercer de la convocatòria, el termini de presentació de sol·licituds era de 20 dies hàbils, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa el termini va finalitzar el 17 d'agost de 2020, i s'han presentat dins de termini un total de 223 sol·licituds i fora de termini un total de tres sol·licituds.  
Tercer. Per acord del president de l'Institut Valencià de Cultura, de 28 de juliol de 2020, va ser nomenada la comissió tècnica de valoració de les sol·licituds, prevista en l'apartat quart de la Resolució de 15 de juliol de 2020.  
Quart. Constituïda a aquest efecte i reunida en sessió de 22 d'octubre de 2020, va valorar les sol·licituds conforme als criteris establits en l'apartat cinqué de la Resolució de 15 de juliol de 2020, i emetre el corresponent informe i proposta recollits en l'acta de 22 d'octubre de 2020 publicada en la web del IVC: https://ivc.gva.es/es/ivc/ivc-abierto/ayudas-audiovisuales-2019/ayudas-guiones-2019.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant ordre bases reguladores).  
Quart. La Resolució de 15 de juliol de 2020, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics per a l'any 2020 (DOGV 8860, 20.07.2020).  
Tal com estableix el punt 2 de l'apartat segon d'aquesta resolució:  
  
«Es concedirà un màxim de setze ajudes, de 8.000 - cadascuna.  
Huit de les ajudes, seran per a projectes de guions d'obres de ficció, de les quals un màxim de quatre seran per a minisèries, sempre que aquests projectes obtinguen un mínim de 50 punts, d'acord amb el que s'estableix en l'article 31, punt 7.7.4.0 de l'ordre de bases reguladores.  
  
Quatre de les ajudes, seran per a projectes de guions d'obres de documentals, sempre que aquests projectes obtinguen un mínim de 50 punts, d'acord amb el que s'estableix en l'article 3, punt 3.0.7.5 de l'Ordre de bases reguladores.  
Dues de les ajudes, com a mínim, seran per a projectes de guions d'animació, sempre que aquests projectes obtinguen un mínim de 50 punts, d'acord amb el que s'estableix en l'article 3, punt 4.2.5.2 de l'ordre de bases reguladores.  
Si es presenten menys de dos projectes de guions per a animació o són menys de dos els que aconsegueixen el mínim de 50 punts, les ajudes romanents revertiran en la resta de projectes que per ordre de puntuació hagen superat els 50 punts.  
Una vegada adjudicades les ajudes anteriors, les ajudes restants aniran destinades als projectes que major puntuació hagen obtingut en qualsevol de les modalitats d'animació, documental i ficció».  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que preveu en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
D'altra banda, l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i altra normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes conforme als preceptes esmentats, resolc:  
  
  
Primer  
Concedir les ajudes a les persones beneficiàries que figuren en l'annex I de la present resolució, d'acord amb la puntuació obtinguda segons la baremació de la comissió tècnica de valoració, a càrrec del crèdit previst en la secció 09, entitat 00556 en la línia de subvenció S4006000 «Foment d'activitats audiovisuals», inclosa en el capítol IV del pressupost de l'Institut Valencià de Cultura, per import global màxim de 128.000,00 ?, tal com recull el punt primer de l'apartat segon de la Resolució de 15 de juliol de 2020.  
  
Segon  
Nomenar com a suplents les persones que figuren en l'annex II per ordre de puntuació, en les quals recaurà l'ajuda en cas de possibles renúncies, d'acord amb el que es preveu en l'article 7, punt 3 de l'ordre de bases reguladores i els projectes de les quals no han sigut estimats per depassar-se el nombre màxim d'ajudes fixat en la convocatòria, amb indicació de la puntuació atorgada a cadascun d'ells en funció dels criteris de valoració aplicats.  
  
Tercer  
Denegar l'ajuda a les sol·licituds presentades que figuren en l'annex III, els projectes de les quals no han aconseguit 50 punts. I això sobre la base del que es preveu en el punt 1 de l'apartat cinqué de la Resolució de 15 de juliol de 2020: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts».  
  
Quart  
Arxivar les sol·licituds dels projectes que es detallen a continuació, segons el que es preveu en l'apartat tercer de la Resolució de 15 de juliol de 2020 que estableix el següent:  
«El termini de presentació de sol·licituds serà de 20 dies hàbils a comptar des de l'endemà de publicació de la present convocatòria en el Diari Oficial de la Generalitat Valenciana». En aquest cas, publicada la resolució el 20 de juliol de 2020, l'últim dia del termini per a presentar sol·licituds era el 17 d'agost de 2020.  
En conseqüència es resol l'arxiu de les sol·licituds següents, atés que les persones sol·licitants van presentar la sol·licitud o la documentació que havia de valorar-se fora de termini, és a dir amb posterioritat al 17 d'agost de 2020:  
- DXL-SDS-56-421: Escola de pau, de José Gayá Mengual.  
- WIP-SOG-03-710: Kauen tot, de Jaume Verdú Francés i Joan Verdú Frau.  
- KRD-PTF-22-431: El cuarto de los zapatos, de Blanca Martí Aguado.  
  
Cinqué  
Les persones beneficiàries hauran de complir les obligacions i normes de justificació previstes en els apartats seté i huité de la Resolució de 15 de juliol de 2020, per la qual es convoca la concessió d'ajudes a escriptura de guió d'obres audiovisuals l'any 2020.  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la present resolució de concessió en el Diari Oficial de la Generalitat Valenciana, segons el model d'acceptació que s'acompanya a la resolució de convocatòria com a annex III i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la convocatòria com a annex II.  
  
D'altra banda, l'últim dia per a presentar la justificació de les ajudes és el 15 de desembre de 2020, d'acord amb el que s'estableix en la Resolució de 8 d'octubre de 2020, del president de l'Institut Valencià de Cultura, per la qual s'amplia el termini de justificació de les ajudes al foment del sector audiovisual (DOGV 8939, 20.10.2020).  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 18 de novembre de 2020.- El president de l'Institut Valencià de Cultura: Vicent Marzà i Ibáñez.